**Sut i wneud cais am fenthyciadau a’u cael**

1. Mae angen cynllun arnoch ar gyfer datblygu eich menter ac mae angen un arnoch ar bob achlysur. Mae hynny’n golygu bod angen i chi ailedrych ar y cynllun yn flynyddol a’i ddiweddaru er mwyn sicrhau bod y cynllun yn edrych tua’r dyfodol a’r tymor canol. Dylai’r cynllun osod targedau dros gyfnod o bum mlynedd a lefel synhwyrol o fanylder mewn perthynas â’r ddwy flynedd nesaf.
2. Mae’r cynllun cyllid yn isadran o’r cynllun mentergarwch, ac yn gysylltiedig ag ef. Mae angen i chi wybod faint, pryd ac at ba ddiben.
3. Os ydych yn gwybod faint, pryd ac at ba ddiben, gallwch benderfynu pwy yw’r cyflenwr addas neu gyflenwyr cystadleuol posibl ar gyfer pob elfen. Rhannwch y gofyniad rhwng mwy nag un ffynhonnell. Dechreuwch siarad â thargedau o flaen llaw, paratowch nhw ar gyfer y ffaith eich bod yn mynd i gynnig cyfle iddynt fuddsoddi a’u bod nhw’n mynd i dderbyn y cynnig yn ddiolchgar.
4. Ar ôl siarad digon â’r targed er mwyn sefydlu perthynas ac i ddysgu am eu hoffterau a’u methodoleg, cyflwynwch y ffeithiau iddynt yn nhrefn y rhai sy’n bodloni eu hanghenion orau. Defnyddiwch ddull sy’n canolbwyntio ar y cwsmer. Beth yw eu hanghenion? Beth sydd angen iddynt ei wybod a beth sy’n ddim byd ond sŵn gwag ac ymyrraeth? Beth sydd angen i chi ei arddangos neu ei brofi iddynt a beth sy’n bedantiaeth ac yn wastraff amser llwyr? Cofiwch am bryderon canlynol y cwsmer: Ydy’r bobl hyn yn gallu gwneud yr hyn maen nhw’n ei honni? A oes modd cynhyrchu llif incwm digonol er mwyn ad-dalu’r ddyled? Oes esgus digonol i mi deimlo’n gymharol ddiogel?
5. Atebwch eu prif bryderon. Canolbwyntiwch ar y peth pwysicaf oll, sef gallu, cymwysterau ac ysbryd y tîm. Os oes gan y fenter hanes blaenorol, sicrhewch eich bod yn esbonio’r llwyddiannau yn drylwyr. Dangoswch eich bod wedi ystyried y strategaeth yn fanwl. Yn ddelfrydol, bydd cynllun y fenter yn cyfeirio at y ffaith bod amcangyfrifon megis enillion ar fuddsoddiad cyfalaf ac incwm a gynhyrchir yn erbyn amserlenni ad-daliadau wedi cael eu hystyried ac wedi bodloni’r meini prawf beichus a osodwyd gan reolwyr y fenter. Mae geirda cadarnhaol gan gwsmeriaid yn ddarbwyllol tu hwnt hefyd.
6. Gwahoddwch nhw i ymweld â/neu gwrdd â chi. Pan fyddant yn gwneud hynny, defnyddiwch y cyfle i ymhelaethu ar eich stori. Wrth gwrs, eich stori yw ble rydych wedi bod, ble rydych yn mynd a pham yr ydych yn sicr y byddwch yn cyrraedd yno. Dylai pob cyflwyniad a phob ateb fod yn gysylltiedig â’ch stori.